Преузето са <https://pravno-informacioni-sistem.rs>

Службени гласник РС 97/2024, Датум: 6.12.2024.

**5472**

На основу члана 20. став 3. Закона о подстицајима у пољопривреди и руралном развоју („Службени гласник РС”, бр. 10/13, 142/14, 103/15, 101/16, 35/23, 92/23 и 94/24),

Министар пољопривреде, шумарства и водопривреде доноси

**ПРАВИЛНИК**

**о измени Правилника о условима и начину остваривања права на подстицаје у сточарству за квалитетна приплодна грла**

Члан 1.

У Правилнику о условима и начину остваривања права на подстицаје у сточарству за квалитетна приплодна грла („Службени гласник РС”, бр. 29/23, 32/23, 21/24, 26/24 и 32/24), у члану 3. став 1. речи: „министарство надлежно са послове пољопривреде” у одређеном падежу замењују се речима: „Министарство пољопривреде, шумарства и водопривреде” у одговарајућем падежу.

Члан 2.

Изузетно кориснику подстицаја којем је за 2024. годину утврђено право на подстицаје за квалитетне приплодне млечне краве и квалитетне приплодне товне краве, директор Управе решењем утврђује право на додатна средства у износу од 100.000 динара складу са посебним прописом којим се уређује расподела подстицаја у пољопривреди и руралном развоју у 2024. години, за квалитетне приплодне млечне краве и квалитетне приплодне товне краве које су се први пут отелиле.

Члан 3.

Овај правилник ступа на снагу наредног дана од дана објављивања у „Службеном гласнику Републике Србијеˮ.

Број 003413588 2024 14840 007 001 012

У Београду, 5. децембра 2024. године

Министар,

др **Александар Мартиновић,** с.р.